《瑞鹤仙 挽彊村师》
清代·杨无衔

蘋洲沈短日。望素云黄鹤，辽天无极。思悲顿寥寂。

剩锦笺凄调，无棺铭笔。吟边易篑。老臣心、词人一席。

痛百年垂死，中兴病枕，几番寻觅。

曩昔。云瑶校曲，桐荫题图，倏成陈迹。翠微峭壁，傍船指空沈碧。

抚遗编依黯，高歌不忍，泪落江南怨笛。又伤心、汐社春芜，盟沤无色。

作者简介：1869-1943，字懿生，号铁夫、季良、鸾坡，以号行，广东香山人。光绪二十七年（1901）举人，三十年（1904）考取内阁中书。官广西知府。民国间曾任无锡国专词学教授及香港广州大学、国民大学教授。曾从朱祖谋学梦窗，后即以笺释吴文英的《梦窗词》扬名词坛。著有《抱香室词钞》、《梦窗词笺》等。晚年蛰居香港之青山，以著述自娱。